Muyeres ye un proyectu musical que nació en 1993 cola unión de muyeres procedentes de dellos grupos d’investigación etnográfica y l’oxetivu de reivindicar la música de percusión del país y el protagonismu de la muyer nel caltenimientu de la tradición sonora asturiana.
#000002
Anguaño somos 28 persones de d’estremaos llugares d’Asturies y, ente canción y canción, pretendemos y buscamos al traviés de la música, emocionar y tresmitir divirtiéndonos. Nun somos profesionales, pero tamos enfotaes na tresmisión del patrimoniu musical y por él damos el tiempu que tenemos y el que nun tenemos.
#000003
Si dalgo tamos arguyoses, ye de que a lo llargo de 30 años d’esistencia, formaron parte del grupu más de 150 muyeres y collaboradores que güei participen o dirixen munches asociaciones, grupos o escueles de música tradicional y que son una bona parte de la hestoria viva de la música asturiana.
#000004
La recuperación y interpretación de más de 200 cantares qu’amuesen la fuercia de la percusión y la voz interpretada por muyeres y tamién aquelles otres interpretaciones de les que la muyer ye portadora na tradición, a capela o acompañándose con instrumentos como la gaita, vigulín, zanfona, clarinete o curdión de botonera que, les más de les veces, taben nes manes de los homes como músicos profesionales. Asina, lo nueso ye ganar espacios que nun mos yeren permitíos y sacar la música de los ámbitos cotidianos de les cocines y los filandones.
#000005
Síguinos en redes y en la nuesa web para tar al día de les nueses actividaes, actuaciones y tola información rellacionada con Muyeres.
#000006
Pa contratación y consultes, contacta con «A Mansalva».
#000007